በድሬዳዋ የኢንቨስትመንት ዘርፉ በማደግ ላይ ነው ተባለ
በድሬዳዋ ከተማ አስተዳደር የኢንቨስትመንት ዘርፉ በማደግ ላይ ነው ሲሉ አንዳንድ የከተማዋ ነዋሪዎች ገልጸዋል፡፡በከተማዋ የኢንቨስትመንት ዘርፉ መስፋፋት ለህብረተሰቡ የተለያዩ የአገልግሎት አማራጮችን ያሰፋል ነው ያሉት ነዋሪዎቹ፡፡የከተማ አስተዳደሩ ለዘርፉ ምቹ ሁኔታ መፍጠሩ እና ባለሃብቱን ማበረታታቱ በከተማዋ ለተመዘገበው የኢንቨስትመንት እድገት ትልቅ አስተዋጽኦ እንዳበረከተም ነዋሪዎቹ አስረድተዋል፡፡በከተማዋ በ13 ሺህ ካሬ ሜትር ላይ እየተገነባ የሚገኘው አፕ ጠቅላላ ሆስፒታል ለዚህ አንድ ማሳያ ነውም ተብሏል፤ ምንም እንኳ ከተማዋ በዚህ ዘርፍ ማድረስ ከነበረባት አልደረሰችም የሚሉ ነዋሪዎች ቢኖሩም፡፡የከተማው ኢንቨስትመንት ቢሮ የፕሮጀክት ጥናትና ፕሮሞሽን ቡድን መሪ አቶ አበራ መንግስቱ ዘርፉን ለማሳደግ የተለያዩ ጥረቶች በመደረጋቸው ውጤቶች መመዝገባቸውን ጠቁመዋል፡፡በኢንደስትሪ መንደሩ የሚገኙ ፕሮጀክቶች ቁጥር  ወደ 28 እንደደረሱ አቶ አበራ ገልጸው በከተማዋ የሆቴሎችና ትምህርት ቤቶች ቁጥርም እንደጨመረ አስረድተዋል፡፡የኢንደስትሪ ፓርኩ በሙሉ አቅሙ ስራ ሲጀምርም ለመላው የከተማዋ ነዋሪዎች የስራ እድል ይፈጠራልም ብለዋል፡፡